മനോരമയ്ക്ക് കൊടുത്തത് ഞങ്ങള്ക്ക് ഉണ്ണാന്വച്ച ചോറ് ജനകീയ ഹോട്ടല് ജീവനക്കാരി ജനകീയ ഹോട്ടലിലെ ഭക്ഷണ വിവാദത്തില് പ്രതികരണവുമായി കുടുംബശ്രീ ഹോട്ടല് ജീവനക്കാരി. ഏകദേശം രണ്ടു വര്ഷക്കാലത്തോളമായി പ്രവര്ത്തിക്കുന്ന ഈ ഹോട്ടലില് നിന്ന് ദിവസം ആയിരത്തോളം ആളുകള്ക്കാണ് 20 രൂപ നിരക്കില് ഭക്ഷണം കൊടുക്കുന്നത്. ഹോട്ടലില് നിന്ന് അഞ്ഞുറോളം പേര്ക്കും ഹോം ഡെലിവറി സംവിധാനം വഴിയും ഭക്ഷണമെത്തിച്ചു നല്കുന്നുണ്ടെന്ന് ജനകീയ ഹോട്ടല് ജീവനക്കാരിയായ ശ്യാമള കൈരളി ന്യൂസിനോട് പറഞ്ഞു. എന്നാല് വളരെ നല്ല രീതിയില് പ്രവര്ത്തിച്ചു കൊണ്ടിരിക്കുന്ന സ്ഥപത്തെപ്പറ്റി മനോരമ ന്യൂസ് നല്കിയ വാര്ത്ത ഏറെ മാനസിക വിഷമുണ്ടാക്കിയെന്നും, ആ സ്ഥാപനത്തിലെ ജീവനക്കാരില് പലരും ഹോട്ടലില് വന്ന് ഭക്ഷണം കഴിച്ചിട്ടുണ്ട്, എന്നാല് ധാരാളം ആളുകള് പക്ഷം വാങ്ങാനായി ക്യുവില് നില്ക്കുമ്ബോള് അവരെ വരിയില് പോലും നിര്ത്താതെയാണ് ഭക്ഷണം കൊടുത്തതെന്നും ജീവനക്കാരി കൈരളി ന്യൂസിനോട് പറഞ്ഞു. ഉച്ചയ്ക്ക് മൂന്നരയോടെ കടയിലെ സാധനങ്ങളെല്ലാം കഴിഞ്ഞ് തുടങ്ങിയപ്പോഴാണ് മാധ്യമപ്രവര്ത്തകര് വന്ന് ഭക്ഷണം വാങ്ങിയതെന്ന് ജീവനക്കാരി പറയുന്നു. അവര് മാധ്യമ പ്രവര്ത്തകരാണെന്ന് അറിയില്ലായിരുന്നെന്നും ജീവനക്കാരി പറയുന്നു. തങ്ങള് ഉണ്ണാന് വെച്ച ചോറാണെന്ന് പറഞ്ഞാണ് കൊടുത്തതെന്നും ഇവര് പറയുന്നു. എന്നാല് ഇത്തരത്തില് വാര്ത്തകള് വന്നപ്പോള് മനോരമയുടെ ഓഫീസില് പോയെന്നും നല്കിയ വാര്ത്ത തെറ്റിദ്ധരിച്ചതാണെന്നും കൂടുതല് സബ്സിഡി കിട്ടാനാണ് വാര്ത്തകള് നല്കിയതെന്നും സ്ഥാപനത്തിലെ ആളുകള് പറഞ്ഞുവെന്ന് അവര് പറഞ്ഞു. അതേസമയം, ആര്ക്ക് വേണ്ടിയാണ് മനോരമ ഇത്തരത്തിലുള്ള വാര്ത്ത നല്കിയതെന്ന് തങ്ങള്ക്കറിയണമെന്നും ഇല്ലെങ്കില് അവര് അത് തിരുത്തി പറയണമെന്നും ശ്യാമള പറയുന്നു. തങ്ങള്ക്കാവശ്യമായ എല്ലാ സഹായങ്ങളും കോര്പറേഷന്റെ ഭാഗത്ത് നിന്നും സര്ക്കാരിന്റെ ഭാഗത്ത് നിന്നും ലഭിക്കുന്നുണ്ട്. സബ്സിഡി കിട്ടാന് വൈകുന്ന സമയത്ത് പോലും എത്രയും വേഗം അത് എത്തിച്ചു തരികയും ആവശ്യമുള്ള വേണ്ട എല്ലാ സഹായങ്ങളും സമയത്തിന് ചെയ്ത് തരികയും ചെയ്യുന്ന അധികാരികള് ഞങ്ങളുടെ കൂടെയുള്ളപ്പോള് തങ്ങള്ക്ക് മനോരമയുടെ സഹായം ആവശ്യമില്ലെന്നും ജനങ്ങളും സര്ക്കാരും തങ്ങള്ക്കൊപ്പമുണ്ടെന്ന് ജനകീയ ഹോട്ടല് ജീവനക്കാരി പറഞ്ഞു. ജനകീയ ഹോട്ടലിലെ ഭക്ഷണത്തില് ആവശ്യത്തിന് ഉപ്പേരിയില്ലെന്നും കറിയില്ലെന്നും പറഞ്ഞ് മനോരമ നല്കിയ വ്യാജ വാര്ത്ത ഏറെ ചര്ച്ചാവിഷയമായി മാറിയിരിക്കുകയാണിപ്പോള്.ജനകീയ ഭക്ഷണശാലകളെ അനുകൂലിച്ച് ഒരുപാട് ആളുകള് രംഗത്ത് വന്നിരിക്കുകായാണിപ്പോള്. എല്ഡിഎഫ് സര്ക്കാറിന്്റെ പ്രഖ്യാപിത ലക്ഷ്യമായ വിശപ്പുരഹിത കേരളത്തിന്റെ പ്രധാന ചുവടുവയ്പുകളില് ഒന്നാണ് ജനകീയ ഹോട്ടലുകള്. പണമില്ലാത്തതു കാരണം വിശപ്പടക്കാന് പ്രയാസപ്പെടുന്ന മനുഷ്യര്ക്ക് കൈത്താങ്ങാകുന്ന ജനകീയ ഹോട്ടലുകളുടെ പ്രവര്ത്തനം പ്രശംസനീയമാണ്. 2021 മാര്ച്ച് 31ന് ആ സാമ്ബത്തിക വര്ഷം അവസാനിച്ചപ്പോള് 1007 ജനകീയ ഹോട്ടലുകളാണ് ഉണ്ടായിരുന്നത് എന്നാല് ഇന്നത് 1095 ഹോട്ടലുകളില് എത്തി നില്ക്കുന്നു. കൊവിഡ് രണ്ടാം തരംഗത്തെത്തുടര്ന്ന് ഏര്പ്പെടുത്തിയ ലോക്ഡൗണിനു മുന്പുള്ള സമയം വരെ ഒരു ദിവസം ഏകദേശം 1.50 ലക്ഷം ആളുകളാണ് ഈ ജനകീയ ഭക്ഷണശാലകളില് നിന്നും ആഹാരം കഴിച്ചിരുന്നത്. കൊവിഡ് നിയന്ത്രണങ്ങളെത്തുടര്ന്ന് ഭക്ഷണം പാര്സല് ചെയ്ത് വിതരണം ചെയ്യാനും സാധിച്ചു. 20 രൂപയ്ക്ക് നല്കുന്ന ഉച്ചഭക്ഷണം പണമില്ലാതെ വരുന്നവര്ക്ക് സൗജന്യമായി നല്കുകയും ചെയ്യുന്നു.